Quines entitats hi ha en aquest text?
Anna Grau Arias Bé, no és la primera vegada que parlem del consultori del barri del Poblenou de Sabadell, però com que sembla doncs que s'hi ha d'insistir en les coses, procedeixo a llegir l'exposició de motius d'aquesta proposta de resolució. El 22 de maig del 2017 l'exconseller de Salut, Toni Comín, va presentar l'Estratègia nacional de l'atenció primària i salut comunitària que preveia la contractació d'uns 5.000 metges arreu de Catalunya i la simplificació de les estructures directives al llarg dels següents set anys. El llavors sotsdirector del CatSalut, doctor Josep Maria Argimon, actual conseller, preveia que amb aquest pla les ràtios de metge de família per habitant passarien a ser d'un metge per cada 1.300 persones. En el moment de la presentació de l'esmentada estratègia les ràtios mitjanes era d'un metge per cada 1.700 persones. Aquest pla, vist a quatre anys vista, no ha funcionat. No s'han contractat els 5.000 metges promesos, les noves incorporacions no equilibren els professionals que es jubilen i, a més, s'ha accelerat la fugida de metges que marxen cap a altres països on estan més ben valorats i pagats. El consultori del barri del Poblenou de Sabadell té adscrites, aproximadament, 1.800 persones adultes, veïns del barri que fins al març del 2020 rebien l'atenció sanitària de proximitat per part d’un administratiu, una infermera i el seu metge en compliment de les ràtios recomanades per CatSalut. Després d'esclatar la pandèmia de la covid, el proppassat mes de març del 2020, es va tancar el consultori del Poble Nou. La versió del CatSalut, en un primer moment, era que els professionals i materials del consultori anirien a l'hospital temporal ubicat a la pista d'atletisme de Sabadell. I més tard, quan passaven els mesos i no s'utilitzava el dispositiu, deien que el consultori no comptava amb les condicions bàsiques per evitar contagis. Però tot eren excuses de mal pagador, al consultori del Poblenou sí que es garantia el doble circuit d'entrada i sortida, cosa que no es compleix en la majoria de centres d'atenció primària.
Anna Grau Arias : polític, Poblenou : Entitat_Geopolítica, Sabadell : Entitat_Geopolítica, Toni Comín : polític, Catalunya : Entitat_Geopolítica, CatSalut : govern, Josep Maria Argimon : estudiós/científic, Poble Nou : Entitat_Geopolítica